शेरशाह सूरी का मकबरा
शेरशाह सूरी का मकबरा बिहार के सासाराम में स्थित है। जिसका निर्माण 16 अगस्त 1545 में पूरा हुआ था।मकबरा सम्राट शेर शाह सूरी, बिहार के पठान की याद में बनाया गया था जिसने मुगल साम्राज्य को हराया और सूरी साम्राज्य की स्थापना की उत्तरी भारत में। रबी अल-अव्वल, ए.एच. ९५२ या १३ मई १५४५ ई. के १०वें दिन कालिंजर के किले में एक आकस्मिक बारूद विस्फोट में उनकी मृत्यु हो गई।
इमामबाड़े
इमामबाड़ा या इमाम-बारगाह (इमाम का दरबार) वह स्थान है जो शिया मुसलमानों द्वारा उनके तीसरे इमाम हुसैन इब्ने अली की शहादत को याद करने और उसका दुःख मनाने हेतु बनाया जाता है ! इमामबारगाह में हुसैन इब्ने अली की शहादत से संबंधित प्रतीकात्मक वस्तुएं जैसे ताज़िया अर्थात इमाम हुसैन के मज़ार की प्रतिकृति, अलम, ताबूत एवं व्याख्यान हेतु मिम्बर इत्यादि रखा जाता है ! इमामबारगाह या इमामबाड़ा एक इमारत होती है जिसमें एक बड़ा हाल तथा एक छोटा और तीन तरफ से घिरा हुआ और हाल की अपेक्षाकृत ऊंचे तल वाला कमरा जिसे शाहनशीं अर्थात वह कमरा जहां इमाम हुसैन के प्रतीक सुसज्जित करके दर्शन हेतु रखे जाते हैं, होते हैं ! इमामबारगाह में शोक सभाओं जिन्हें मजलिस कहा जाता है , एवं शोकगीतों जिनको नौहा कहते हैं , का आयोजन होता है ! जिन्हें सुनकर लोग रोते हैं और मातम इत्यादि करते हैं !